టోబా మహావిపత్తు సిద్ధాంతం
టోబా విస్ఫోటనం, ప్రస్తుతం ఇండోనేషియాలోని టోబా సరస్సు ఉన్న ప్రదేశంలో 75000±900 years సంవత్సరాల కిందట జరిగింది. పొటాసియమ్ ఆర్గాన్ డేటింగు ప్రకారం దీన్ని నిర్ధారించారు. క్వాటర్నరీ పీరియడ్లో (ప్రస్తుత పీరియడ్) జరిగిన నాలుగు టోబా విస్ఫోటనాల్లో ఇది అతి పెద్దది, చివరిదీను. వోల్కానిక్ ఎక్స్ప్లోసివిటీ ఇండెక్సుపై దీని తీవ్రత 8 (భూమిపై జరిగిన అగ్నిపర్వత విస్ఫోటనాలకు ఇచ్చిన రేటింగుల్లో అతిపెద్దది ఇది); ఈ విస్ఫోటనంలో లావా, బూడిదలు విరజిమ్మగా భూగర్భంలో ఏర్పడిన ఖాళీలోకి భూమి కుంగి, భూతలంపై ఒక పెద్ద గుండం ఏర్పడింది (ఈ విధంగా ఏర్పడిన గుండాలను "కాల్డెరా" అంటారు). ఈ కాల్డెరా పొడవు 100 కి.మీ., వెడల్పు 30 కి.మీ. ఉంది. ఈ కాల్డెరాను ప్రస్తుతం టోబా సరస్సు అంటారు. విస్ఫోటనంలో వెలువడ్డ బూడిద, తదితర పదార్థాల ఘనపరిమాణం 2,800 కి.మీ.3 ఉండి ఉంటుందని అంచనా.  ఇందులో 800 కి.మీ.3 బూడిద రూపంలో భూమిపై కురిసింది.
తెప్ప నడపడం
తెప్ప నడపడం లేక నురగ నీటిలో తెప్ప నడపడం (Rafting) ఒక బయట ప్రదేశంలో సవాలుగా తీసుకుని చేసే ప్రయోగాత్మక కార్యక్రమం. నదిలో కానీ, లేక ఇతర నీటి ప్రవాహాలలో తేలి ఉండి నడపడానికి వీలుగా ఉండే దానిని తెప్ప అంటారు. ఇది సాధారణంగా నురగ నీటిలో జరుగుతుంది లేక వివిధ రకాల స్థాయిల ఉప్పునీటిలో కూడా తెప్ప ఎక్కేవారికి ఉత్సుకతను కలిగించడానికి, వారిని ఆనందంతో పులకరింప చేయడానికి ఇది చేయబడుతుంది. 1970 మధ్యకాలం నుండి విరామ సమయంలో ఆడే ఈ కార్యక్రమం అభివృద్ధి చెంది పేరొందింది.
ఆధునిక తెప్ప ఒక గాలితో నింపిన పడవ. ఎక్కువ రోజులు మన్నే చాలా పొరలున్న రబ్బర్ లేదా ఫైబర్ తో తయారు చేయబడిన స్వతంత్రమైన గాలి గదులతో నిండిన పడవ. దాని పొడవు 3.5 మీటర్లు (11 అడుగులు) మరియు 6 మీటర్లు (20 అడుగులు) మధ్య ఉంటుంది. వెడల్పు 1.8 మీటర్లు (6 అడుగులు) మరియు 2.5 మీటర్లు (8 అడుగులు). ఒక్కళ్ళు మాత్రమే కూర్చునే విధంగా రూపొందించబడిన తక్కువ బరువు కలిగినపొడవైన అతి చిన్న తెప్ప రూపొందించబడింది. దాని పేరు ప్యాక్ రాఫ్ట్.